Tornator
Tornator Oyj on suomalainen metsäyhtiö, jonka pääliiketoimintana on puun tuottaminen sekä hakkuuoikeuksien myynti metsäteollisuudelle. Imatralla kotipaikkaansa pitävä Tornator on Suomen kolmanneksi suurin metsänomistaja. Se omistaa ja hallinnoi Suomessa noin 580 000 hehtaaria metsämaata. Yhtiö tarjoaa myös metsänhoitopalveluja, myy rantatontteja sekä ostaa metsämaita nykyisten metsätilojensa läheisyydestä.
Diacor
Diacor terveyspalvelut Oy oli yksityinen suomalainen terveyspalvelujen tuottaja, joka toimi pääkaupunkiseudun ohella Turussa. Turusta Diacor osti Lääkäriasema Elonin vuonna 2015. Helsingissä, Espoossa ja Vantaalla Diacorilla oli yhteensä 13 täyden palvelun lääkäriasemaa, minkä lisäksi Kirkkonummella toimi työterveysasema Lääkäriasemista kahdeksan sijaitsi Helsingissä, kolme Espoossa ja kaksi Vantaalla. Diacorilla oli myös sairaala, joka sijaitsi lääkäriaseman yhteydessä Helsingin Ruoholahdessa. Yrityksen pääkonttori oli Pitäjänmäen lääkäriaseman yhteydessä.